  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Калыкъёслэн огазеяськон нуналзылы но Удмуртилэн кунлык нуналэзлы сӥзем кун приёмын элькунлэсь кун премиоссэ сётъязы. Сӥё-дано ужрад 2-тӥ шуркынмонэ Калыкъёслэн эшъяськон юртазы ортчиз. Со сярысь улосвыл тӧролэн но кивалтэтлэн пресс-службазы ивортӥз. « Котькудӥзлы, кин татчы лыктӥз, ас ужзэ но Удмуртиез яратэмез, улосвыллы азьлань вамышъяны луонлык сётэмез понна тужгес шуныт кылъёс верам потэ » Александр Бречалов, Удмуртилэн тӧроез Тодос но технологиос удысъя кун пермиен пусйизы Воткаысь заводын, Ижысь «Аксион-холдинг» заводын ужасьёсты, Ижысь И. Б Однопозов нимо 8 номеро кар эмъяськоннысь ӧнерчиосты, Ижысь механикая заводысь, «Калашников» концернысь конструкторъёсты но инженеръёсты. Литература, искусство но дышетон удысъя кун премиез басьтӥзы Удмуртиысь кун мунё театрысь крезьгуръя ёзэтэн кивалтӥсь Евгения Копысова, удмурт радиоысь корреспондент, кылбурчи Владимир Михайлов, йӧскалык дӥськутъя «Дэрем» студилэн кивалтӥсез Татьяна Москвина. Данъет басьтӥзы 2022-тӥ арын Пекинын Олимпи шудонъёсын биатлонъя эстафетаын азвесь медаль утэм Ульяна Нигматуллина но нылкышноослэн гандболъя «Университет» командазылэн валтӥсь тренерез Роберт Минабутдинов. Тодэ вайытом, Удмуртилэн кунлык нуналэзлы элькунъялэсь Данъян пулзэ выльдӥзы. Тегъёс: Удмуртия данъетъёс премия  